CELEX: 22019D1042
Language: lt
Date: 1506038400000
Title: 2017 m. rugsėjo 22 d. EEE jungtinio komiteto sprendimas Nr. 154/2017, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2019/1042]

27.6.2019   
               
               
                  LT
               
               
                  Europos Sąjungos oficialusis leidinys
               
               
                  L 174/7
               
            
         EEE JUNGTINIO KOMITETO SPRENDIMAS
         Nr. 154/2017
         2017 m. rugsėjo 22 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2019/1042]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2017 m. gegužės 10 d. Komisijos įgyvendinimo reglamentas (ES) 2017/793, kuriuo dėl laikotarpio, kuriam paskirta ES etaloninė laboratorija arklių ligoms, išskyrus afrikinę arklių ligą, tirti, pratęsimo iš dalies keičiamas Reglamentas (EB) Nr. 180/2008 (1);
                  
               
                     (2)
                  
                  
                     į EEE susitarimą turi būti įtrauktas 2017 m. gegužės 22 d. Komisijos įgyvendinimo sprendimas (ES) 2017/888, kuriuo dėl oficialaus pripažinimo, kad Italijos Umbrijos regionas neužkrėstas tuberkulioze ir Lenkijos teritorija neužkrėsta enzootine galvijų leukoze, iš dalies keičiamas Sprendimas 2003/467/EB, dėl pripažinimo, kad Vokietijos teritorija neužkrėsta infekciniu galvijų rinotracheitu, iš dalies keičiamas Sprendimas 2004/558/EB ir dėl pripažinimo, kad tam tikri Lenkijos regionai neužkrėsti Aujeskio liga, bei dėl Italijos Veneto regionui skirtos Aujeskio ligos likvidavimo programos patvirtinimo iš dalies keičiamas Sprendimas 2008/185/EB (2);
                  
               
                     (3)
                  
                  
                     šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įvadinės dalies 2 pastraipoje. Todėl šis sprendimas netaikomas Islandijai;
                  
               
                     (4)
                  
                  
                     šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
                  
               
                     (5)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo I skyriaus 4.2 dalis iš dalies keičiama taip:
            
                        1.
                     
                     
                        90 punktas (Komisijos reglamentas (EB) Nr. 180/2008) papildomas šia įtrauka:
                        
                                    „—
                                 
                                 
                                    
                                       32017 R 0793: 2017 m. gegužės 10 d. Komisijos įgyvendinimo reglamentas (ES) 2017/793 (OL L 120, 2017 5 11, p. 5).“
                                 
                              
                  
                        2.
                     
                     
                        70 punktas (Komisijos sprendimas 2003/467/EB), 80 punktas (Komisijos sprendimas 2004/558/EB) ir 84 punktas (Komisijos sprendimas 2008/185/EB) papildomi šia įtrauka:
                        
                                    „—
                                 
                                 
                                    
                                       32017 D 0888: 2017 m. gegužės 22 d. Komisijos įgyvendinimo sprendimas (ES) 2017/888 (OL L 135, 2017 5 24, p. 27).“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtini Įgyvendinimo reglamento (ES) 2017/793 ir Įgyvendinimo sprendimo (ES) 2017/888 tekstai norvegų kalba yra autentiški.
         
         
            3 straipsnis
            Šis sprendimas įsigalioja 2017 m. rugsėjo 23 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE dalyje ir EEE priede.
         
         
            Priimta Briuselyje 2017 m. rugsėjo 22 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 120, 2017 5 11, p. 5.
         
            (2)  OL L 135, 2017 5 24, p. 27.
         
            (*1)  Konstitucinių reikalavimų nenurodyta.